text: Við 3-0 sigri á KÍF, og við hjálpandi hond frá SÍ, sum vann 3-0 á TB, hevur Fleyr spælt seg í FM-finalurnar, har mótsøðuliðið verður júst SÍ.Fleyr livdi hættisliga í fyrsta setti, har støðan gjørdist 24-24, men við serviessi frá Helenu Skylv Hansen trygjaði Fleyr sær settið 26-24. Síðan var stórur munur, og Fleyr vann tey bæði næstu settini 25-19 og 25-14.Setningurin hjá Fleyr var nú útintur, og eftir var at bíða eftir lagnuavgerðini í Sørvági, har TB skuldi vinna á greiða oddaliðnum SÍ, um tvørakvinnur skuldu taka finaluplássið frá havnarkvinnum.Her vísti SÍ skjótt, at tað er stórfavorittur at gerast føroyameistari, tí fyrsta og annað sett vórðu vunnin 25-8 og 25-10.Í triðja setti var spenningur kortini í, og TB legði seg framum so mikið sum 14-8, men leiðslan hvarv sum døgg fyri sól, og SÍ javnaði til 15-15. TB helt tó fast og hevði tveir settbóltar, men SÍ javnaði aftur og vann settið 26-24 og harvið dystin 3-0.Tað merkir samstundis, at TB kann ikki fáa Fleyr á øðrumplássi aftur, og tí verða tað SÍ og Fleyr, sum skulu spæla FM-finalur.Støðan í Føroya Tele-deildini hjá kvinnum:
text: #000002